Diari Oficial de la Generalitat Valenciana


Sumari del DOGV 1474, del 31-01-1991 (1991/820151)

ACORD de 10 de gener de 1991, del Consell de la Generalitat Valenciana, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Sagunt (València).
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1474

Data del DOGV
:   31-01-1991

Secció del DOGV
:   ALTRES DISPOSICIONS

Número del document
:   1991/820151


Data del document
:   10-01-1991

Organisme emissor
:   Conselleria d'Administració Pública

Tipus de document
:   Acord

ACORD de 10 de gener de 1991, del Consell de la Generalitat Valenciana, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Sagunt.  
El Consell de la Generalitat Valenciana, en sessió de 10 de gener de 1991, adoptà l'acord següent:  
L'Ajuntament de Sagunt (València), després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obres a la plaça Reis Catòlics (construcció de rotonda al carrer Maestrat-Hispanitat).  
Aquesta declaració d'urgent ocupació es justifica en la necessitat d'executar les disposicions incloses en el planejament urbanístic vigent, i també en la necessitat de millorar l'ordenació del trànsit, el qual té com a única via d'accés directe a les edificacions existents és el carrer Maestrat. Es, per tant, imprescindible que L'Ajuntament dispose dels terrenys afectats al més aviat possible.  
Sotmès l'expedient a informació pública, l'afectat ha presentat al·legacions que han estat acceptades en part en la sessió de 24 d'octubre de 1990.  
El tràmit del procediment es va substanciar d'acord amb la Llei d'Expropiació Forçosa i el seu reclamant.  
Per aquesta raó, i ateses les facultats que em confereix el Reial Decret 3318/1983, de 25 d'agost, d'acord amb els articles 17 i 32 de l'Estatut d?autonomia en relació amb l'article 25 de la Llei 5/1983, de 30 de desembre, de Govern Valencià, a proposta del Conseller d'Administració Pública, el Govern Valencià acorda:  
1º Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Sagunt per a l'execució del projecte d'obres a la plaça dels Reis Catòlics (construcció rotonda al carrer del Maestat-Hispanitat).  
Béns afectats  
Sr. José Garcia Miñano  
C/ Sogorb, 130-1r. Sagunt-Port  
Polígon 69, parcel·la 116  
Sòl: 642,52 m2.  
2º Aquest Acord haurà de publicar-se en el Diari Oficial de la Generalitat Valenciana, a l'efecte de l'article 56.2 del Reglament d'Expropiació Forçosa, perquè els interessats, després de publicada la Llista i fins al moment d'alçar-ne l'acta prèvia, puguen formular per escrit davant l'Ajuntament de Sagunt les oportunes al·legacions a l'efecte de modificar els possibles errors que hi haja a la Llista dels béns afectats per la urgent ocupació.  
València, 10 de gener de 1991.